Han er verdensmester i stand up paddleboard, men det får ikke Casper Steinfath til at hvile på laurbærene. For han vil fuldføre en vild tur, han måtte opgive sidste år bare få kilometer fra målet: At padle fra Danmark til Norge. Klokken 01 i nat tager han sted igen, og denne gang er han optimistisk for, at projektet vil lykkes. I fire uger er han stået op klokken 03 for at vænne kroppen til at padle om natten. I skrivende strund sover Casper Steinfath, for at være udhvilet til det går løs i nat. - Han tror på det. Han er rigtig glad, og synes at de seneste vejrmeldinger ser rigtig gode ud, fortæller Ole Wejse Svarre, der er Casper Steinfaths pressekontakt. Projektet hedder Viking Crossing 2.0, og er et 130 kilometer langt togt på et padlebræt over det ubarmhjertige Skagerrak. Turen tager efter planen 20-24 timer. Med sig har Casper Steinfath et crew på 15 mand i en følgebåd. Blandt andre med hans lillebror, der løbende holder øje med vejret, og guider Casper Steinfaths over, hvor de gode strømforhold er. Så sent som for få timer timer, blev turens startpunkt ændret en smule, fortæller pressechefen. - Startpunktet blev flyttet fra syd for Hirtshals til Kjul Strand, der ligger lidt længere nordpå. For så ville de i højere grad få en kraftigere strøm mod Norge, siger Ole Wejse Svarre. Du kan følge Casper Steinfaths tur via denne tracker fra cirka klokken 01.00:

Opsummering:
Klokken 01 natten til søndag drager Casper Steinfath af sted på paddleboard fra Hirtshals til Kristiansand i Norge. En tur på 130 kilometer, der vil tage ham cirka et døgn.